text: Dygtige schæfere i dyst
  26 november 2011 kl. 16.58
  Denne denne weekend er 29 af Danmarks bedste schæferhunde på jagt efter en billet til VM i Østrig.
  De er kommet til Haderslev for at snuse og gø og vise, at de er de bedste i verden.  
  Schæfere viste idag, hvad de kan. De skal være sporhunde, passe på og holde banditter væk, og så skal de gøre, hvad der bliver sagt.
  Hundene og deres trænere samler point ved flere stævner i løbet af året, og til maj mødes de i Silkeborg for at konkurrere om Danmarksmesterskabet. Så bliver det afgjort, hvem der skal med til VM i Østrig.
  